ΚΑΝOΝΙΣΜOΣ (ΕΚ) αριθ. 3372/94 ΤOΥ ΣΥΜΒOΥΛΙOΥ

της 20ής Δεκεμβρίου 1994

για την κατανομή, για το 1995, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Λιθουανίας

ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕOΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,,

Εκτιμώντας:

ότι, σύμφωνα με τη διαδικασία που προβλέπεται στη συμφωνία για τις αλιευτικές σχέσεις μεταξύ της Ευρωπαϊκής Κοινότητας και της Δημοκρατίας της Λιθουανίας (2), και ιδίως τα άρθρα 3 και 6, η Κοινότητα, με τη σύνθεσή της στις 31 Δεκεμβρίου 1994, και η Λιθουανία προέβησαν σε διαβουλεύσεις επί του θέματος των αμοιβαίων αλιευτικών δικαιωμάτων για το 1995, καθώς και επί του θέματος της διαχείρισης των κοινών βιολογικών πόρων 7

ότι σύμφωνα με το άρθρο 124 της πράξεως προσχωρήσεως του 1994, τις αλιευτικές συμφωνίες, τις οποίες συνήψε το Βασίλειο της Σουηδίας με τρίτες χώρες, θα τις διαχειρίζεται η Κοινότητα 7

ότι σύμφωνα με τη διαδικασία που προβλέπεται στην αλιευτική συμφωνία μεταξύ του Βασιλείου της Σουηδίας και της Δημοκρατίας της Λιθουανίας της 25ης Νοεμβρίου 1993, η Σουηδία και η Λιθουανία διεξήγαγαν διαπραγματεύσεις για τα αμοιβαία αλιευτικά τους δικαιώματα το 1995 7

ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το έτος 1995 7

ότι θα πρέπει να ληφθούν τα αναγκαία μέτρα για να υλοποιηθούν τα αποτελέσματα των διαβουλεύσεων που διεξήχθησαν με τη Λιθουανία 7

ότι, για να εξασφαλιστεί μια αποτελεσματική διαχείριση των διαθέσιμων αλιευμάτων, στα ύδατα της Λιθουανίας, θα πρέπει τα αλιεύματα να κατανεμηθούν μεταξύ των κρατών μελών, μέσω χορήγησης ποσοστώσεων σύμφωνα με το άρθρο 8 του κανονισμού (ΕOΚ) αριθ. 3760/92 7

ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕOΚ) αριθ. 2847/93 του Συμβουλίου της 12ης Oκτωβρίου 1993 για τη θέσπιση συστήματος ελέγχου της Κοινής Αλιευτικής Πολιτικής (3),

ΕΞΕΔΩΣΕ ΤOΝ ΠΑΡOΝΤΑ ΚΑΝOΝΙΣΜO:

Άρθρο 1

Από την 1η Ιανουαρίου έως τις 31 Δεκεμβρίου 1995 τα σκάφη που αλιεύουν υπό σημαία κράτους μέλους, επιτρέπεται να πραγματοποιούν αλιεύματα, εντός των ορίων που καθορίζονται στο παράρτημα, στα ύδατα που υπάγονται στην δικαιοδοσία αλιείας της Λιθουανίας.

Άρθρο 2

1. Η χρηματοδοτική συνεισφορά που προβλέπεται στο άρθρο 7 της συμφωνίας για τις αλιευτικές σχέσεις μεταξύ της Ευρωπαϊκής Κοινότητας και της Λιθουανίας πρέπει να καθοριστεί για την περίοδο που αναφέρεται στο άρθρο 1, σε 453 000 Ecu και να καταβληθεί σε λογαριασμό που θα ορίσει η Λιθουανία.

2. Η χρηματοδοτική συνεισφορά που προβλέπεται στο άρθρο 8 της συμφωνίας πρέπει να καθοριστεί για την περίοδο που αναφέρεται στο άρθρο 1, σε 45 000 Ecu και να καταβληθεί σε λογαριασμό που θα ορίσει η Λιθουανία.

Άρθρο 3

O παρών κανονισμός αρχίζει να ισχύει την 1η Ιανουαρίου 1995 υπό τον όρο ότι θα αρχίσει να ισχύει η συμφωνία προσχώρησης.

Ωστόσο, για τα νέα κράτη μέλη, αρχίζει να ισχύει την ημερομηνία της προσχώρησής τους.

O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1994.

Για το Συμβούλιο

O Πρόεδρος

J. BORCHERT

(1) ΕΕ αριθ. L 389 της 31. 12. 1992, σ. 1 (2) ΕΕ αριθ. L 56 της 9. 3. 1993, σ. 10.

(3) ΕΕ αριθ. L 261 της 20. 10. 1993, σ. 1.

ΠΑΡΑΡΤΗΜΑ

Κατανομή των ποσοστώσεων αλιευμάτων της Κοινότητας στα ύδατα της Λιθουανίας για το 1995 (σε μετρικούς τόνους, στρογγυλευμένο βάρος νωπού αλιεύματος για το σολομό: αριθμός ιχθύων)

>ΘΕΣΗ ΠΗΝΑΚΑ>